نن پنجشنبه ورځ د روان ۱۴۴۵ سپوږمیز کال د ربیع الاول میاشتې ۶ مه نېټه د بلخ ولایت د سرې میاشتې ریاست لخوا د بلخ ولایت شورتپه ولسوالۍ اړوند کلو کې ۵۰۰ بېوزله او اړمنې کورنۍ چې څه موده مخکې د بلخ ولایت سرې میاشتې ریاست پیښو ته د رسیدنې مدیریت مسلکی ټیمونو له لوری سروې شوی وو اته قلمه خوراکی توکی چې په کې: ۱- ۱۰۰ کیلو اوړه ۲- ۲۴.۵ کیلو وریژې ۳- ۱۰ لیتره غوړی ۴- ۸ کیلو لوبیا ۵- ۵ کیلو بوره ۶- ۲ کیلو مالګه ۷- ۱ کیلو شین چای ۸- ۱ پاکټ بی بنج بسکویت شامل وو د شمال زون سرې میاشتې همغږۍ سیمه ییز ریاست رئیس ښاغلی محمد رضا ناصری، د بلخ ولایت سرې میاشتې ریاست سرپرست رئیس ښاغلی حاجی عبدالحمید رشیدی، د افغانی سرې میاشتې د پلان جوړونې آمریت د څارنې او ارزونې عمومی مدیریت مدیر ښاغلی قاری رضوان الله حقانی تر څارنې لاندې پورته ذکر شوی خوارکی توکی د بلخ ولایت دسرې میاشتې پیښو ته د رسیدنی عمومی مدیریت کارمندانو او رضاکارانو په شتون په اړمنو او بېوزله کورنیو وویشل شو. د یادولو وړ ده چې یادو کسانو ته دسرې میاشتې برنامې او بنسټیز اصول د خپرونو مدیرت مدیر له لوری په بشپړ ډول تشریح شول همدارنګه مجلې، دسرې میاشتې معرفتی کتابونه او بروشورونه ورکړل شو په درنښت #: د بلخ ولایت دخپرونو مدیریت